Ọkùnrin ọmọ ogún ọdún kan ló gbé ìbọn ìyá rẹ̀, tó sì yin ìyá rẹ̀ pa nínú ilé wọn. Lẹ́hìn èyí ló tún gbéra o kọrí sí ilé-ìwé alákọ̀ọ́bẹ̀rẹ̀ tí ìyá rẹ̀ ti jẹ́ olùkọ́. Ọkọ̀ ayọ́kẹ́lẹ́ ìyá rẹ̀ ló wà débẹ̀, ó sì kó ibọn oríṣìí mẹ́ta dání. Ìlé-ìwé alákọ̀ọ́bẹ̀rẹ̀ tí njẹ́ Sandy Hook ni ọkùrin aṣebi yìí ti da ìbọn bo àwọn ọmọdé kékèké tí ọjọ́-orí wọn jẹ́ mẹ́fà àti méje. Ogún ọmọdé ni wọ́n kú ikú oró lọ́wọ́ ìkà ọkùnrin lọ́jọ́ náà. Kò bá jù bẹ́ẹ̀ lọ, ọpẹ́lọpẹ́ àwọn olùkọ́ ti wọn ṣe takun-takun làálàá láti dáàbò bo àwọn ọmọdé. Àwọn tí wọ́n ráàyè sá àsálà fún ẹ̀mí wọn sá síta kíákíá kúro nínú ewu ìbọn náà. Bẹ́ẹ̀ púpọ̀ nínú àwọn olùkọ́ náà ni wọn fara gbọta. Àwọn olùkọ́ mẹ́fà ni wọn sì gba ibẹ̀ ṣaláìsí.
Okunrin omo ogun odun kan lo gbe ibon iya re, to si yin iya re pa ninu ile won. Lehin eyi lo tun gbera o kori si ile-iwe alakoobere ti iya re ti je oluko. Oko ayokele iya re lo wa debe, o si ko ibon orisii meta dani. Ile-iwe alakoobere ti nje Sandy Hook ni okurin asebi yii ti da ibon bo awon omode kekeke ti ojo-ori won je mefa ati meje. Ogun omode ni won ku iku oro lowo ika okunrin lojo naa. Ko ba ju bee lo, opelope awon oluko ti won se takun-takun laalaa lati daabo bo awon omode. Awon ti won raaye sa asala fun emi won sa sita kiakia kuro ninu ewu ibon naa. Bee pupo ninu awon oluko naa ni won fara gbota. Awon oluko mefa ni won si gba ibe salaisi.